Čeferin je naglasio kako u principu nije protiv VAR-a, ali je rekao da moramo to učiniti jasnijim, moramo ga učiniti bržim, moramo ga učiniti manje invazivnim.

Predsjednik Europske nogometne federacije (UEFA) Aleksandar Čeferin kritizirao je Video Assistant Referee ili skraćeno VAR sustav kazavši kako je promijenio karakter nogometnih utakmica.

Čeferin je najavio kako će UEFA predložiti da IFAB, nogometno tijelo koje mora priznati svako nogometno pravilo prije njegovog usvajanja, napravi promjenu u načinu na koji se VAR koristi, ali nije želio iznositi više detalja.

“Igra se mijenja i bojimo se da se previše mijenja”, rekao je Čeferin novinarima nakon sastanka izvršnog odbora UEFA, dodajući da je potraga za savršenstvom bila uzaludna.

“Nogometu je potrebna neizvjesnost, jer igrači pogriješe i suci na terenu moraju preuzeti odgovornost, a ne neki ljudi skriveni u kombiju ili zgradi na 500 kilometara od mjesta”, rekao je.

“Mogu živjeti s činjenicom da su suci ljudi koji čine pogreške, ali sada kada tehnologija pogriješi, to je problem”, rekao je.

VATRENIMA OPET PRIJETI ‘SKUPINA SMRTI’: Evo s kojim nogometnim velesilama možemo igrati u Ligi nacija

U zaleđu ste ako imate dug nos

Kritičari VAR-a kažu kako sustav nadilazi svoj izvorni zadatak i da donošenje odluka predugo traje.

Čeferin je naglasio kako u principu nije protiv VAR-a, ali je rekao da “moramo to učiniti jasnijim, moramo ga učiniti bržim, moramo ga učiniti manje invazivnim.”

Prvi čovjek UEFA-e je naglasio kako najviše polemika oko pitanja zaleđa i igranja rukom.

“Danas ste u zaleđu već ako imate dugi nos,” kazao je Slovenac dodavši: “Razgovarat ćemo o toj temi s našom sudačkom organizacijom, ali naš prijedlog je da postoji tolerancija od 10-20 centimetara.”